CELEX: 32022R0424
Language: sk
Date: 2022-03-14 00:00:00
Title: Vykonávacie nariadenie Komisie (EÚ) 2022/424 zo 14. marca 2022, ktorým sa menia a opravujú prílohy I, IV, XV, XVI, XVII a XXI k vykonávaciemu nariadeniu (EÚ) 2021/404, pokiaľ ide o zoznamy tretích krajín, území alebo ich pásiem či kompartmentov, z ktorých sa povoľuje vstup koňovitých, mäsových výrobkov, mlieka, mledziva, výrobkov na báze mledziva a mliečnych výrobkov, čistených čriev a vodných živočíchov do Únie (Text s významom pre EHP)

15.3.2022   
               
               
                  SK
               
               
                  Úradný vestník Európskej únie
               
               
                  L 87/14
               
            
         VYKONÁVACIE NARIADENIE KOMISIE (EÚ) 2022/424
         zo 14. marca 2022,
         ktorým sa menia a opravujú prílohy I, IV, XV, XVI, XVII a XXI k vykonávaciemu nariadeniu (EÚ) 2021/404, pokiaľ ide o zoznamy tretích krajín, území alebo ich pásiem či kompartmentov, z ktorých sa povoľuje vstup koňovitých, mäsových výrobkov, mlieka, mledziva, výrobkov na báze mledziva a mliečnych výrobkov, čistených čriev a vodných živočíchov do Únie
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) 2016/429 z 9. marca 2016 o prenosných chorobách zvierat a zmene a zrušení určitých aktov v oblasti zdravia zvierat („právna úprava v oblasti zdravia zvierat“) (1), a najmä na jeho článok 230 ods. 1,
         keďže:
         
                     (1)
                  
                  
                     V nariadení (EÚ) 2016/429, ktoré sa uplatňuje od 21. apríla 2021, sa okrem iného stanovujú požiadavky na zdravie zvierat na účely vstupu zásielok zvierat, zárodočných produktov a produktov živočíšneho pôvodu do Únie. Jednou z uvedených požiadaviek na zdravie zvierat je, že takéto zásielky musia pochádzať z tretej krajiny, územia alebo ich pásma či kompartmentu, ktoré sú uvedené v zozname v súlade s článkom 230 ods. 1 uvedeného nariadenia.
                  
               
                     (2)
                  
                  
                     Delegovaným nariadením Komisie (EÚ) 2020/692 (2) sa dopĺňa nariadenie (EÚ) 2016/429, pokiaľ ide o požiadavky na zdravie zvierat stanovené na účely vstupu do Únie v prípade zásielok určitých druhov a kategórií zvierat, zárodočných produktov a produktov živočíšneho pôvodu z tretích krajín, území alebo ich pásiem či kompartmentov. V delegovanom nariadení (EÚ) 2020/692 sa stanovuje, že vstup zásielok zvierat, zárodočných produktov a produktov živočíšneho pôvodu, ktoré patria do rozsahu jeho pôsobnosti, do Únie sa môže povoliť len za predpokladu, že tieto zásielky pochádzajú z tretej krajiny, územia alebo ich pásma či kompartmentu uvedených v zozname pre konkrétne druhy a kategórie zvierat, zárodočných produktov a produktov živočíšneho pôvodu v súlade s požiadavkami na zdravie zvierat stanovenými v uvedenom delegovanom nariadení.
                  
               
                     (3)
                  
                  
                     Vykonávacím nariadením Komisie (EÚ) 2021/404 (3) sa stanovujú zoznamy tretích krajín, území alebo ich pásiem či kompartmentov, z ktorých je povolený vstup do Únie, pokiaľ ide o tie druhy a kategórie zvierat, zárodočných produktov a produktov živočíšneho pôvodu, ktoré patria do rozsahu pôsobnosti delegovaného nariadenia (EÚ) 2020/692. Zoznamy a určité všeobecné pravidlá týkajúce sa týchto zoznamov sú stanovené v prílohách I až XXII k uvedenému vykonávaciemu nariadeniu.
                  
               
                     (4)
                  
                  
                     Príloha IV k vykonávaciemu nariadeniu (EÚ) 2021/404 obsahuje zoznam tretích krajín, území alebo ich pásiem, z ktorých sa povoľuje vstup koňovitých do Únie. Mal by sa opraviť chybný odkaz v nadpise stĺpca 2 uvedeného zoznamu. Príloha IV k vykonávaciemu nariadeniu (EÚ) 2021/404 by sa preto mala zodpovedajúcim spôsobom opraviť.
                  
               
                     (5)
                  
                  
                     Časť 1 oddiel A prílohy XV k vykonávaciemu nariadeniu (EÚ) 2021/404 obsahuje zoznam tretích krajín, území alebo ich pásiem, z ktorých sa povoľuje vstup zásielok mäsových výrobkov z kopytníkov, hydiny a pernatej zveri do Únie. V piatom stĺpci uvedeného zoznamu by zápis týkajúci sa Srbska, pokiaľ ide o ošípané, mal zohľadňovať spôsoby ošetrenia na zmiernenie rizika B alebo C uvedené v článku 1 písm. a) vykonávacieho rozhodnutia Komisie (EÚ) 2019/1351 (4), ktoré sa uplatňovali do 31. decembra 2021 a ktoré sú v súčasnosti stanovené v prílohe XXVI k delegovanému nariadeniu (EÚ) 2020/692. Zápis týkajúci sa Srbska by sa mal opraviť a príloha XV k vykonávaciemu nariadeniu (EÚ) 2021/404 by sa preto mala zodpovedajúcim spôsobom opraviť.
                  
               
                     (6)
                  
                  
                     Príloha XVI k vykonávaciemu nariadeniu (EÚ) 2021/404 obsahuje zoznam tretích krajín, území alebo ich pásiem, z ktorých sa povoľuje vstup čistených čriev do Únie. Mongolsko predložilo Komisii vyplnený dotazník týkajúci sa vstupu zásielok čistených čriev do Únie z uvedenej tretej krajiny, a to z hľadiska zdravia zvierat a verejného zdravia. Mongolsko okrem toho poskytlo Komisii dostatočné dôkazy a záruky na zaradenie do uvedeného zoznamu, ktorý by sa preto mal zmeniť tak, aby zahŕňal uvedenú tretiu krajinu. Príloha XVI k vykonávaciemu nariadeniu (EÚ) 2021/404 by sa preto mala zodpovedajúcim spôsobom zmeniť.
                  
               
                     (7)
                  
                  
                     Príloha XVII k vykonávaciemu nariadeniu (EÚ) 2021/404 obsahuje zoznam tretích krajín, území alebo ich pásiem, z ktorých je do Únie povolený vstup mlieka, mledziva, výrobkov na báze mledziva, mliečnych výrobkov získaných zo surového mlieka a mliečnych výrobkov, ktoré nepodliehajú špecifickému ošetreniu na zmiernenie rizika v súvislosti so slintačkou a krívačkou. V uvedenom zozname by sa mal zohľadniť zoznam tretích krajín alebo ich častí, z ktorých je povolený vstup zásielok surového mlieka, mliečnych výrobkov, mledziva a výrobkov na báze mledziva do Európskej únie, ako aj uviesť druh tepelného ošetrenia vyžadovaného pre takéto komodity podľa prílohy I k nariadeniu Komisie (EÚ) č. 605/2010 (5), keďže vykonávacie nariadenie (EÚ) č. 605/2010 bolo zrušené a nahradené nariadením (EÚ) 2021/404. Príloha XVII k vykonávaciemu nariadeniu (EÚ) 2021/404 by sa preto mala opraviť tak, aby zahŕňala zápis týkajúci sa Ostrova Man, ktorý bol uvedený v prílohe I k nariadeniu (EÚ) č. 605/2010.
                  
               
                     (8)
                  
                  
                     Príloha XXI k vykonávaciemu nariadeniu (EÚ) 2021/404 obsahuje zoznam tretích krajín alebo území, resp. ich pásiem či kompartmentov, z ktorých sa povoľuje vstup zásielok živých vodných živočíchov druhov zo zoznamu do Únie. Uvedená príloha by sa mala opraviť opätovným vložením častí 2, 3 a 4 v znení platnom pred zmenami prílohy XXI k vykonávaciemu nariadeniu (EÚ) 2021/404 zavedenými vykonávacím nariadením Komisie (EÚ) 2021/1937 (6), v rámci ktorých sa tieto časti uvedeným nariadením neúmyselne vypustili. Príloha XXI k vykonávaciemu nariadeniu (EÚ) 2021/404 by sa preto mala zodpovedajúcim spôsobom opraviť.
                  
               
                     (9)
                  
                  
                     Vykonávacie nariadenie (EÚ) 2021/404 by sa preto malo zodpovedajúcim spôsobom zmeniť a opraviť.
                  
               
                     (10)
                  
                  
                     Zmeny a opravy, ktoré sa majú týmto nariadením vykonať vo vykonávacom nariadení (EÚ) 2021/404, by v záujme právnej istoty mali nadobudnúť účinnosť čo najskôr, keďže vykonávacie nariadenie (EÚ) 2021/404 sa uplatňuje od 21. apríla 2021.
                  
               
                     (11)
                  
                  
                     Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,
                  
               PRIJALA TOTO NARIADENIE:
         
            Článok 1
            Prílohy I, IV, XV, XVI, XVII a XXI k vykonávaciemu nariadeniu (EÚ) 2021/404 sa menia a opravujú v súlade s prílohou k tomuto nariadeniu.
         
         
            Článok 2
            Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 14. marca 2022
            
               
                  Za Komisiu
               
               
                  predsedníčka
               
               Ursula VON DER LEYEN
            
         
         
            (1)  Ú. v. EÚ L 84, 31.3.2016, s. 1.
         
            (2)  Delegované nariadenie Komisie (EÚ) 2020/692 z 30. januára 2020, ktorým sa dopĺňa nariadenie Európskeho parlamentu a Rady (EÚ) 2016/429, pokiaľ ide o pravidlá týkajúce sa vstupu zásielok určitých zvierat, zárodočných produktov a produktov živočíšneho pôvodu do Únie a ich premiestňovania a zaobchádzania s nimi po ich vstupe do Únie (Ú. v. EÚ L 174, 3.6.2020, s. 379).
         
            (3)  Vykonávacie nariadenie Komisie (EÚ) 2021/404 z 24. marca 2021, ktorým sa stanovujú zoznamy tretích krajín, území alebo ich pásiem, z ktorých je povolený vstup zvierat, zárodočných produktov a produktov živočíšneho pôvodu do Únie v súlade s nariadením Európskeho parlamentu a Rady (EÚ) 2016/429 (Ú. v. EÚ L 114, 31.3.2021, s. 1).
         
            (4)  Vykonávacie rozhodnutie Komisie (EÚ) 2019/1351 z 19. augusta 2019, ktorým sa stanovujú osobitné podmienky, pokiaľ ide o dovoz mäsových výrobkov a opracovaných žalúdkov, mechúrov a čriev získaných z ošípaných s pôvodom v Srbskej republike do Únie a ich tranzit cez Úniu po výskyte afrického moru ošípaných v uvedenej krajine, a ktorým sa mení vykonávacie rozhodnutie 2013/426/EÚ (Ú. v. EÚ L 216, 20.8.2019, s. 1).
         
            (5)  Nariadenie Komisie (EÚ) č. 605/2010 z 2. júla 2010, ktorým sa stanovujú podmienky zdravia zvierat, podmienky verejného zdravia a podmienky veterinárnej certifikácie potrebné pre vstup surového mlieka, mliečnych výrobkov, mledziva a výrobkov na báze mledziva určených na ľudskú spotrebu do Európskej únie (Ú. v. EÚ L 175, 10.7.2010, s. 1).
         
            (6)  Vykonávacie nariadenie Komisie (EÚ) 2021/1937 z 9. novembra 2021, ktorým sa mení vykonávacie nariadenie (EÚ) 2021/404, pokiaľ ide o vstup zásielok mäkkýšov a kôrovcov do Únie, ktoré majú byť držané na okrasné účely v uzavretých zariadeniach, a ktorým sa stanovuje zoznam tretích krajín, alebo území alebo ich pásiem či kompartmentov, z ktorých je povolený vstup takýchto zásielok do Únie (Ú. v. EÚ L 396, 10.11.2021, s. 36).
      
      
         
            PRÍLOHA
            Prílohy I, IV, XV, XVI, XVII a XXI k vykonávaciemu nariadeniu (EÚ) 2021/404 sa menia a opravujú takto:
            
                        1.
                     
                     
                        V prílohe I sa bod 10 nahrádza takto:
                        
                                    „10.
                                 
                                 
                                    V odkazoch na Srbsko nie je zahrnuté územie Kosova (*).
                                 
                              
                           (*)  Týmto označením nie sú dotknuté pozície k štatútu a označenie je v súlade s rezolúciou BR OSN č. 1244/1999 a so stanoviskom Medzinárodného súdneho dvora k vyhláseniu nezávislosti Kosova.“"
                        
                     
                  
                        2.
                     
                     
                        V časti 1 prílohy IV sa nadpisy tabuliek nahrádzajú takto:
                        
                                    „Kód ISO a názov
                                    
                                    tretej krajiny alebo územia
                                 
                                 
                                    
                                       Pásmo
                                    
                                    podľa časti 2
                                 
                                 
                                    
                                       Sanitárna skupina
                                    
                                 
                                 
                                    
                                       Kategórie
                                    
                                    s povolením na vstup do Únie
                                 
                                 
                                    
                                       Certifikáty zdravia zvierat
                                    
                                 
                                 
                                    
                                       Osobitné podmienky
                                    
                                    podľa časti 3
                                 
                                 
                                    
                                       Záruky týkajúce sa zdravia zvierat
                                    
                                    podľa časti 4
                                 
                                 
                                    
                                       Dátum ukončenia
                                    
                                 
                                 
                                    
                                       Dátum začatia“
                                    
                                 
                              
                                     
                                 
                                 
                                     
                                 
                                 
                                     
                                 
                                 
                                     
                                 
                                 
                                     
                                 
                                 
                                     
                                 
                                 
                                     
                                 
                                 
                                     
                                 
                                 
                                     
                                 
                              
                  
                        3.
                     
                     
                        V časti 1 oddiele A prílohy XV sa zápis týkajúci sa Srbska nahrádza takto:
                        
                                    „RS
                                    
                                    Srbsko
                                 
                                 
                                    RS-0
                                 
                                 
                                    A
                                 
                                 
                                    A
                                 
                                 
                                    B alebo C
                                 
                                 
                                    A
                                 
                                 
                                    D
                                 
                                 
                                    D
                                 
                                 
                                    D
                                 
                                 
                                    D
                                 
                                 
                                    D
                                 
                                 
                                    Nie je povolený
                                 
                                 
                                    
                                       MPNT (*1)
                                    
                                       MPST“
                                    
                                 
                                 
                                     
                                 
                              
                                     
                                 
                                 
                                     
                                 
                                 
                                     
                                 
                                 
                                     
                                 
                                 
                                     
                                 
                                 
                                     
                                 
                                 
                                     
                                 
                                 
                                     
                                 
                                 
                                     
                                 
                                 
                                     
                                 
                                 
                                     
                                 
                                 
                                     
                                 
                                 
                                     
                                 
                                 
                                     
                                 
                              
                  
                        4.
                     
                     
                        V časti 1 prílohy XVI sa medzi zápis týkajúci sa Maroka a zápis týkajúci sa Nového Zélandu vkladá tento zápis týkajúci sa Mongolska:
                        
                                    „MN
                                    
                                    Mongolsko
                                 
                                 
                                    MN-0
                                 
                                 
                                    Kopytníky a hydina
                                 
                                 
                                    CAS“
                                 
                                 
                                     
                                 
                                 
                                     
                                 
                              
                  
                        5.
                     
                     
                        V časti 1 prílohy XVII sa medzi zápis týkajúci sa Grónska a zápis týkajúci sa Nového Zélandu vkladá tento zápis týkajúci sa Ostrova Man:
                        
                                    „IM
                                    
                                    Ostrov Man
                                 
                                 
                                    IM-0
                                 
                                 
                                    Kopytníky
                                 
                                 
                                    MILK-RM, MILK-RMP/NT, COLOSTRUM, COLOSTRUM-BP, DAIRY-PRODUCTS-PT“
                                 
                                 
                                     
                                 
                                 
                                     
                                 
                                 
                                     
                                 
                                 
                                     
                                 
                              
                  
                        6.
                     
                     
                        V prílohe XXI sa za časť 1 dopĺňajú tieto časti 2, 3 a 4:
                        „ČASŤ 2
                        
                           Opisy pásiem alebo kompartmentov tretích krajín alebo území uvedených v stĺpci 2 tabuľky v časti 1
                        
                        
                                    
                                       Názov
                                    
                                    tretej krajiny alebo územia
                                 
                                 
                                    
                                       Kód
                                    
                                    pásma/kompartmentu
                                 
                                 
                                    
                                       Opis pásma
                                    
                                 
                              
                                    Kanada
                                 
                                 
                                    
                                       CA-1
                                    
                                 
                                 
                                    Britská Kolumbia
                                 
                              
                                    
                                       CA-2
                                    
                                 
                                 
                                    Alberta
                                 
                              
                                    
                                       CA-3
                                    
                                 
                                 
                                    Saskatchewan
                                 
                              
                                    
                                       CA-4
                                    
                                 
                                 
                                    Manitoba
                                 
                              
                                    
                                       CA-5
                                    
                                 
                                 
                                    Nový Brunswick
                                 
                              
                                    
                                       CA-6
                                    
                                 
                                 
                                    Nové Škótsko
                                 
                              
                                    
                                       CA-7
                                    
                                 
                                 
                                    Ostrov princa Eduarda
                                 
                              
                                    
                                       CA-8
                                    
                                 
                                 
                                    Newfoundland a Labrador
                                 
                              
                                    
                                       CA-9
                                    
                                 
                                 
                                    Yukon
                                 
                              
                                    
                                       CA-10
                                    
                                 
                                 
                                    Severozápadné územia
                                 
                              
                                    
                                       CA-11
                                    
                                 
                                 
                                    Nunavut
                                 
                              
                                    
                                       CA-12
                                    
                                 
                                 
                                    Quebec
                                 
                              
                                    Malajzia
                                 
                                 
                                    
                                       MY-1
                                    
                                 
                                 
                                    Polostrovná (západná) Malajzia
                                 
                              
                                    Spojené štáty
                                 
                                 
                                    
                                       US-1
                                    
                                 
                                 
                                    Celá krajina okrem týchto štátov: New York, Ohio, Illinois, Michigan, Indiana, Wisconsin, Minnesota a Pensylvánia
                                 
                              
                                    
                                       US-2
                                    
                                 
                                 
                                    Humboldt Bay (Kalifornia)
                                 
                              
                                    
                                       US-3
                                    
                                 
                                 
                                    Netarts Bay (Oregon)
                                 
                              
                                    
                                       US-4
                                    
                                 
                                 
                                    Wilapa Bay, Totten Inlet, Oakland Bay, Quilcence Bay a Dabob Bay (Washington)
                                 
                              
                                    
                                       US-5
                                    
                                 
                                 
                                    NELHA (Havaj)
                                 
                              ČASŤ 3
                        
                           Osobitné podmienky uvedené v stĺpci 7 tabuľky v časti 1
                        
                        
                                    
                                       A
                                    
                                 
                                 
                                    Vodné živočíchy a produkty živočíšneho pôvodu z vodných živočíchov iných ako živé vodné živočíchy, na ktoré sa vzťahuje časť II.2.4 vzoru úradného certifikátu FISH-CRUST-HC, musia pochádzať z tretej krajiny alebo územia, resp. z ich pásma či kompartmentu uvedených v stĺpci 2 časti 1 tejto prílohy. Platí to vo všetkých prípadoch bez toho, aby bolo dotknuté vykonávacie nariadenie Komisie (EÚ) 2021/405 (*1).
                                 
                              
                                    
                                       B
                                    
                                 
                                 
                                    Vodné živočíchy a produkty živočíšneho pôvodu z vodných živočíchov iných ako živé vodné živočíchy, na ktoré sa vzťahuje časť II.2.4 vzoru úradného certifikátu MOL-HC, musia pochádzať z tretej krajiny alebo územia, resp. z ich pásma či kompartmentu uvedených v stĺpci 2 časti 1 tejto prílohy. Platí to vo všetkých prípadoch bez toho, aby bolo dotknuté vykonávacie nariadenie (EÚ) 2021/405.
                                    Tento úradný certifikát možno použiť len na účely vstupu zásielok živých vodných živočíchov určených na ľudskú spotrebu, ktoré spĺňajú zdravotné normy pre živé lastúrniky podľa oddielu VII kapitoly V prílohy III k nariadeniu Európskeho parlamentu a Rady (ES) č. 853/2004 (*2) a kritériá podľa kapitoly 1 bodov 1.17 a 1.25 prílohy I k nariadeniu Komisie (ES) č. 2073/2005 (*3), do Únie.
                                 
                              ČASŤ 4
                        
                           Záruky týkajúce sa zdravia zvierat uvedené v stĺpci 8 tabuľky v časti 1
                        
                        Žiadne“.
                     
                  
               (*)  Týmto označením nie sú dotknuté pozície k štatútu a označenie je v súlade s rezolúciou BR OSN č. 1244/1999 a so stanoviskom Medzinárodného súdneho dvora k vyhláseniu nezávislosti Kosova.““
            
               (*1)  Vykonávacie nariadenie Komisie (EÚ) 2021/405 z 24. marca 2021, ktorým sa stanovujú zoznamy tretích krajín alebo ich regiónov, z ktorých sa v súlade s nariadením Európskeho parlamentu a Rady (EÚ) 2017/625 povoľuje vstup určitých zvierat a tovaru určených na ľudskú spotrebu do Únie (Ú. v. EÚ L 114, 31.3.2021, s. 118).
            
               (*2)  Nariadenie Európskeho parlamentu a Rady (ES) č. 853/2004 z 29. apríla 2004, ktorým sa ustanovujú osobitné hygienické predpisy pre potraviny živočíšneho pôvodu (Ú. v. EÚ L 139, 30.4.2004, s. 55).
            
               (*3)  Nariadenie Komisie (ES) č. 2073/2005 z 15. novembra 2005 o mikrobiologických kritériách pre potraviny (Ú. v. EÚ L 338, 22.12.2005, s. 1).